15/11/2012 | Administración LocalMunicipal
Sada
Servizos Económicos
Bases reguladoras “I Concurso un Outono de Tapas”

Por decreto de alcaldía 1515 de data 11 de outubro de 2011 aprobaronse as seguintes bases reguladoras do I concurso un outono de tapas: A Concellería de Turismo e Promoción Económica do Concello de Sada organiza ó I CONCURSO “OUTONO DE TAPAS” co obxectivo de promocionar a restauración e potenciar o turismo no municipio. O I CONCURSO “OUTONO DE TAPAS” correspondente a 2012, ten un ámbito xeográfico circunscrito aos límites do municipio de Sada, podendo así participar calquera establecemento ubicado no concello e adicado á restauración. Cada establecemento participante poderá participar cun máximo de dúas tapas, debendo ser os seus ingredentes básicos os productos típicos da época de outono. O prezo de venta ao público será como máximo de 1€. A inscrición no concurso será gratuíta, debéndose realizar por escrito e utilizado o modelo oficial que se pode descargar na web municipal www.concellodesada.com, na Oficina da Xuventude ou no Rexistro Municipal. A data límite de inscrición será o mércores 17 de outubro, sendo o lugar de presentación o Rexistro Municipal situado na planta baixa do edificio de usos administrativos do Concello de Sada, ubicado na Avda. da Mariña nº 25. Pechado o prazo de inscrición, o Concello de Sada difundirá o listaxe dos establecementos participantes mediante cartelería e a través da páxina web municipal www.concellodesada.com.Asimesmo, distribuirá entre os establecementos unha urna e cantidade suficiente de boletos de votación, a disposición gratuíta do consumidor, que será quen determine o gañador do concurso. A/s tapa/s presentada/s ao concurso deberán estar anunciadas e expostas de forma destacada no establecemento, así como en número suficiente e razonable de unidades ou porcións, do 31 de outubro ao 4 de novembro. Os establecementos consursantes deberán ter expostos nun lugar visible o cartel anunciador do concurso, facilitado polo Concello de Sada, no que aparecerán reflectidos os establecementos que participan no concurso e o nome da/s tapa/s que se presentan. Cada vez que un cliente deguste unha tapa presentada a concurso, o establecemento participante deberá entregar un boleto de votación dividido en tres partes: unha matriz con un número de participación, unha segunda consistente nun boleto no que conste o número de participación (e que será o resgardo para o cliente) e unha terceira na que constará o número de participación e na que se poderá votar cada tapa degustada cunha valoración de 1, 2 ou 3 puntos. Esta terceira parte deberáse introducir na urna correspondente a ese establecemento durante o período de duración do concurso, do 31 de outubro e o 4 de novembro ambos inclusive. O Concello de Sada a través da Concelllería de Promoción Económica e Turismo, proporá un xurado integrado, alomenos, por tres membros: un en representación da Asociación de Empresarios de Sada e As Mariñas, un profesional destacado do sector da hostelería ou nutrición e un representante do Concello de Sada; que deberá puntuar cada unha das tapas presentadas a concurso entre 1 e 3 puntos, atendendo á presentación, dificultade de elaboración, cantidade de ingredientes utilizados e propios do outono,. O Concello de Sada, a través do persoal que designe, recollerá as urnas dos establecementos participantes a partir do día 5 de novembro. O Concello de Sada a través do persoal que se designe, será ó encargado de facer o reconto dos votos, do seguinte xeito: • A suma dos votos totais emitidos en cada urna, serán divididos entre o número total de papeletas de votación, de forma que se obteña unha puntuación media. • Aquel establecemento que obteña a puntuación media máis alta será o gañador absoluto do concurso. O I CONCURSO “OUTONO DE TAPAS” fallarase antes do día 15 de novembro do 2012. A resolución do concurso, trala votación en urna, será inapelable, non puidendo quedar deserto. En caso de empate, considerarase en primeiro lugar o número de votos recibidos por cada tapa e si o empate non se resolvese deste xeito, realizarase un sorteo puro entre os empatados. Establécense os seguintes premios: - Para o establecemento gañador absoluto segundo a puntuación media obtida unha vez recontados os votos dos clientes, emitidos, recibirá un premio en metálico de 100€. - Para a mellor tapa gañadora votada polo xurado definido no apartado 6º, un trofeo honorífico. - Para os clientes que degusten tapa e emitiron o seu voto e que dispoñan do resgardo do boleto de participación na votación do concurso, unha cesta de productos típicos do outono, que será sorteada en combinación coas 3 últimas cifras do número gañador no sorteo da ONCE do día 15 de novembro do 2012. O agraciado terá de prazo até o 23 de novembro (inclusive) para recoller o premio no lugar que se lle indique por parte da organización deste concurso. No caso de que no prazo de tempo establecido o premio non sexa reclamado este será doado polo Concello a Cáritas Interparroquial (Sada). A participación no I CONCURSO “OUTONO DE TAPAS” implica a aceptación das súas bases, así como a resolución do mesmo. Sada, 29 de outubro de 2012. O alcalde Ernesto Anido Varela